Last saved by: Vladimir.Irman

Doložka
vybraných vplyvov

A.1. Názov materiálu: Návrh zákona o ochrane ozónovej vrstvy Zeme a o zmene a doplnení niektorých zákonov 
        Termín začatia a ukončenia PPK: -  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | x | |
2. Vplyvy na podnikateľské prostredie – dochádza k zvýšeniu regulačného zaťaženia? | | | x
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | x | |
5. Vplyvy na informatizáciu spoločnosti | | x |

A.3. Poznámky
Predkladaný návrh zákona nemá okrem vplyvov na životné prostredie, na rozpočet verejnej správy a na podnikateľské postredie žiadne iné vplyvy.
Zákon určuje povinnosť pravidelných kontrol úniku látok poškodzujúcich ozónovú vrstvu zo zariadení a povinnosť prijať všetky uskutočniteľné opatrenia na minimalizáciu a zabránenie únikom emisií týchto látok do ovzdušia, ukladá povinnosť evidencie a oznamovacej povinnosti a upravuje podmienky na získanie odbornej spôsobilosti na nakladanie s látkami. Zákon bude mať pozitívny vplyv na životné prostredie a ochranu ozónovej vrstvy.
Výnosy pokút uložených za správne delikty podľa § 16 ods. 3 a 5 návrhu zákona sú príjmom Environmentálneho fondu. Výška príjmov Environmentálneho fondu z prípadných pokút bude závislá od počtu a závažnosti zistených nedostatkov a porušení tohto zákona a osobitného predpisu. V nasledujúcom období bude mať pravdepodobne klesajúcu tendenciu vzhľadom na obmedzenie až úplné vylúčenie používania látok poškodzujúcich ozónovú vrstvu. Finančné prostriedky, ktoré budú príjmom Environmentálneho fondu sa odhadujú, aj vzhľadom na predchádzajúce obdobia, na cca 1 000 – 2 500 eur. Výšku príjmov fondu z pokút však nie je možné jednoznačne určiť, nakoľko závisí od vyššie spomenutých faktorov. 
            Finančné nároky na podnikateľské prostredie vyplývajú z povinnosti získať odbornú spôsobilosť na nakladanie s látkami poškodzujúcimi ozónovú vrstvu. Avšak vzhľadom na skutočnosť, že podľa doteraz platného zákona museli fyzické osoby podnikatelia a právnické osoby, ktoré nakladajú s látkami poškodzujúcimi ozónovú vrstvu už získať osvedčenia o odbornej spôsobilosti (cca 2 000 odborne spôsobilých osôb), predpokladajú sa finančné nároky len v súvislosti so získaním odbornej spôsobilosti pre už pomerne menší okruh  nových odborne spôsobilých osôb. Predpokladaný odhad vzhľadom na predchádzajúce obdobie je cca 200-300 nových odborne spôsobilých osôb.

A.4. Alternatívne riešenia
            Nie sú navrhované. 

A.5. Stanovisko gestorov
          Návrh zákona je vypracovaný v súvislosti s uplatňovaním nariadenia Európskeho parlamentu a Rady (ES) č. 1005/2009 o látkach, ktoré poškodzujú ozónovú vrstvu, preto v zmysle čl. 12 ods. 3 Legislatívnych pravidiel vlády Slovenskej republiky nebolo uskutočnené predbežné pripomienkové konanie.

Vplyvy na podnikateľské prostredie
 
Vplyvy na podnikateľské prostredie | Vplyvy na podnikateľské prostredie
3.1. Ktoré podnikateľské subjekty budú predkladaným návrhom ovplyvnené a aký je ich počet? | Navrhovaný zákon bude mať vplyv na podnikateľské subjekty pôsobiace v oblasti chladiacej a klimatizačnej techniky, tepelných čerpadiel, protipožiarnych systémov, tzn. tých ktorí vykonávajú servis a údržbu týchto zariadení, kontroly úniku, recykláciu alebo regeneráciu látok a nakladajú s látkami poškodzujúcimi ozónovú vrstvu. Tieto činnosti môžu vykonávať len subjekty, ktoré získali certifikát o odbornej spôsobilosti na nakladanie s látkami. Vzhľadom na to, že doteraz platná právna úprava už vyžadovala získanie odbornej spôsobilosti a subjekty, ktoré vykonávajú príslušné činnosti takúto odbornú spôsobilosť získali, pôjde už o pomerne menší okruh nových odborne spôsobilých osôb. Predpokladaný odhad vzhľadom na predchádzajúce obdobie je cca 200 -300 nových odborne spôsobilých osôb.

3.2. Aký je predpokladaný charakter a rozsah nákladov a prínosov?

Náklady:
Predpokladané náklady podnikateľských subjektov, ktoré budú vykonávať činnosti týkajúce sa servisu a údržby zariadení a systémov s obsahom látok, kontroly úniku, recykláciu a regeneráciu látok, ktoré vyžadujú odbornú spôsobilosť budú najmä administratívneho charakteru spojené s výdavkami pre osoby, ktoré musia získať certifikát o odbornej spôsobilosti. Pôjde o úhradu výdavkov v súvislosti s účasťou zamestnancov na odbornej príprave (teoretickej a praktickej), na zložení skúšky a vydanie certifkátu o odbornej spôsobilosti.
Prínosy:
Prevádzkovateľ zariadení a systémov s obsahom látok poškodzujúcich ozónovú vrstvu si môže objednať servis a údržbu zariadení, pravidelnú kontrolu úniku  a ďalšie činnosti spojené s nakladaním s látkami len u certifikovanej spoločnosti, ktorá zamestnáva na príslušné činnosti osoby s odbornou spôsobilosťou. Tým sa zabezpečí, že tieto odborné činnosti budú vykonávať kvalifikované osoby s potrebnými teoretickými a praktickými znalosťami a technickým vybavením.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Výška administratívnych nákladov súvisiacich s úhradou teoretickej a praktickej odbornej prípravy, platby za skúšky a vydanie certifikátu o odbornej spôsobilosti sa pri predpokladanom počte 200 – 300 nových odborne spôsobilých osôb odhaduje cca na 70 tis. – 90 tis. EUR.
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Podmienka získania odbornej spôsobilosti na nakladanie s látkami nie je novou povinnosťou, nakoľko bola zadefinovaná aj v doteraz platnom zákone. Podnikateľské subjekty pôsobiace v oblasti chladiacej a klimatizačnej techniky, tepelných čerpadiel, protipožiarnych systémov získali príslušné certifikáty; nepredpokladajú sa preto výrazné zmeny pre fungovanie podnikov na slovenskom trhu. Nepredpokladá sa ani zamedzenie vstupu nových subjektov na trh.
3.5. Aké sú predpokladané spoločensko – ekonomické dôsledky pripravovaných regulácií? | Prijatie návrhu zákona nepredpokladá žiadne spoločensko-ekonomické dôsledky.